b'\n_START_ARTICLE_\nFitoplankton\n_START_PARAGRAPH_\nFitoplankton (biljni plankton) \xc4\x8dine jednostani\xc4\x8dni i kolonijalni mikroorganizmi iz carstva Protoktista. Prema veli\xc4\x8dini se dijele na piko(fito)plankton (stanice 0.2 do 2 \xc2\xb5m), nano(fito)plankton  (stanice 2 do 20 \xc2\xb5m) i mikro(fito)plankton (stanice ve\xc4\x87e od 20 \xc2\xb5m). Najbrojniji predstavnici krupnijeg fitoplanktona su alge kremenja\xc5\xa1ice, a sitnijeg zelene alge, zlatne alge, svjetle\xc4\x87i bi\xc4\x8da\xc5\xa1i i cijanobakterije. _NEWLINE_Uz pomo\xc4\x87 fotosinteze od uglji\xc4\x8dnog dioksida i hranjivih tvari gradi svoju tjelesnu supstancu (biomasu). Na taj na\xc4\x8din je fitoplankton osnovica prehrambene piramide u moru i u kopnenim staja\xc4\x87im vodama i velikim rijekama. _NEWLINE_Fitoplanktonom se hrani zooplankton i mnoge \xc5\xbeivotinje koje \xc5\xbeive na dnu slatkih voda i u moru. Planktoni su oko sebe razvili neobi\xc4\x8dne mre\xc5\xbeaste strukture kako bi mogli filtrirati najsitnije prehrambene \xc4\x8destice. Najdirektniji hranidbeni lanac predstavlja fitoplankton \xe2\x86\x92 kril \xe2\x86\x92 kit._NEWLINE_Procjenjuje se, da fitoplanskton stvara 70-80% kisika u atmosferi.'